Vierailtiin Eleassa kesällä 2015, matkassa oli kaksi aikuista ja kaksi lasta ja kokemus oli tosi hyvä. Paikka on aavistuksen syrjässä, mutta itse "resortti" on kiva ja tiivis. Siisti, vaikkakin niukasti varusteltu asunto ajoi asiansa hienosti. Keittiössä mikro, vedenkeitin, kaksipaikkainen liesi ja leivänpaahdin, toki myös jääkaappi, joten yksinkertainen pasta-ateria on esim tosi vaivatonta valmistaa. Hintaan kuului siivous pari kertaa viikossa. Lakanat ja pyyhkeet vaihdettiin samalla. Uima-allasalue oli kompakti, mikä näin lapsiperheen silmin katsottuna on hyvä juttu. Selkeästi erotetltu pienten puoli ja suurehko aikuisten puoli. Uima-altaan yhteydessä ravintola, jossa erittäin ystävällinen henkilöstö oli aamusta iltaan paikalla valmiina auttamaan. Ravintolasta sai pientä suolaista, salaatteja sekä pastaa. Aamukaffet hain aina siitä. Lidl ja In.ka n 10 min kävelyn päästä, uimarannat myös 10 min päässä. Lidlin vieressä minigolf, keilaus, iso leikkialue pomppulinnoineen yms. Bussi Haniaan Lidlin edestä (nro 21 ja 15) kuskaa ihan keskustaan reilussa vartissa 1,5€ hintaan. Auto helpottaa mutta ei ainakaan meidän kokemuksen perusteella ole lainkaan välttämätön. Elealla on sopimus jonkun vuokraamon kanssa, pikkuauto lähti 60€/vrk ja se tuotiin valmiiksi Elean parkkipaikalle ja haettiin illalla sieltä pois. Kyllä voin lämmöllä suositella lapsiperheelle joka arvostaa uima-allasta ja rauhaa, kuitenkin suhteellisen lähellä kaupungin valoja.